న్యూఢిల్లీ: కేంద్రమంత్రి మన్సుక్ మాండవీయకు గుజరాత్లోని ఆయన సొంత జిల్లాలోనే చేదు అనుభవం ఎదురైంది. పటీదార్ ఉద్యమ  కార్యకర్త ఒకరు ఆయనపై షూ విసరడంతో కలకలం రేగింది. ఆదివారం భావనగర్ జిల్లా వల్లభిపూర్ మున్సిపాలిటీ నిర్వహించిన ఓ సమావేశంలో మాండవీయ పాల్గొన్నారు. మాండవీయ ప్రసంగించేందుకు నిలబడగానే అదే జిల్లాకి చెందిన భవేశ్ పటేల్ అనే యువకుడు ఆయనపై షూ విసిరాడు. అయితే అది మాండవీయకు తగలకుండా కొద్ది దూరంలో పడడంతో అంతా ఊపిరి పీల్చుకున్నారు. సమావేశం వద్దనే ఉన్న భవేశ్ పటేల్ను పోలీసులు హుటాహుటిన అదుపులోకి తీసుకున్నారు. మీడియాతో మాట్లాడబోతున్న అతడిని అడ్డుకుని పోలీస్ స్టేషన్కి తరలించారు.భవేశ్ పటేల్... పటీదార్ అనామత్ ఆందోళన్ సమితి (పాస్) భావనగర్ రీజియన్కు కన్వీనర్గా పనిచేస్తున్నాడు. కేంద్ర మంత్రి యువకుల కోసం ఏమీ చేయడంలేదనీ.. అందుకు నిరసనగానే తాను షూ విసిరినట్టు పేర్కొన్నాడు. గుజరాత్లోని పటీదార్లకు రిజర్వేషన్లు కల్పించాలంటూ హార్ధిక్ పటేల్ నేతృత్వంలోని పాస్ పెద్ద ఎత్తున ఆందోళన చేస్తున్న సంగతి తెలిసిందే.
newdhilly: kendramantri mansuk maandaveeyaku gujaraatloni aayana sonta jillaalone chedu anubhavam eduraindi. patidar udyama  kaaryakarta okaru aayanapai shoo visaradamtho kalakalam regindi. aadivaaram bhavanagar jilla vallabhipur munsipality nirvahinchina oo samavesamlo mandaviya paalgonnaaru. mandaviya prasanginchenduku nilabadagaane adhe jillaki chendina bhavesh patel ane yuvakudu aayanapai shoo visiraadu. ayithe adhi maandaveeyaku tagalakunda koddi dooramlo padadamtho antaa oopiri peelchukunnaaru. samavesam vaddane unna bhavesh patelnu poliisulu hutaahutina adupuloki teesukunnaru. meediatho matladabothunna atadini addukuni polies stationki taralinchaaru.bhavesh patel... patidar anamat aandolan samiti (pas) bhavanagar reejiyanku kanvinarga panichestunnadu. kendra mantri yuvakula kosam emi cheyadamledanee.. anduku nirasanagaane taanu shoo visirinattu perkonnadu. gujaraatloni patiidaarlaku reservationlu kalpinchaalantuu hardhik patel netrutvamloni pas pedda ettuna aandolana chestunna sangati telisinde.